"Konjakiklaasi" puhul eiras "Kooperaator" taas täielikult autoriõigusi. [11] Karikatool sündis toonase juhi Leo Noormetsa mäletamist mööda pildimaterjali põhjal. [12] Omapoolse "mõttevälgatusena" saab karikatool Eero Aarnio originaalist veidi pehmema ülaserva kontuuri ja metalli asemel plastist jala. Viimane nipp lihtsustab küll tooli tootmist, kuid plast kujuneb tooli "Achilleuse kannaks" - liitekohast kipub iste kergesti lagunema. Klaasplastist karkassi valmistas kooperatsiooni korras jooniste järgi "Orto", kes oli tuntuks saanud ampoonide ja kreemidega, kohapeal toode ainult polsterdati. [13] Naljatlemisi kutsuti hiiglaslike mööblipartiidega "Kooperaatoris" "Ortot" oma tsehhiks. [14]